คือประจำเดือนไม่มา 3 เดือนแล้วค่ะ ไปตรวจแล้วเมื่ออาทิตย์ก่อนไม่ท้อง เวลามีอะไรกับสามีก็คุมแบบธรรมชาติ ต้องทำไงดีค่ะ ต้องทานยาตรวจไหนค่ะ
สวัสดีค่ะ หากประจำเดือนไม่มา 3 เดือนแล้ว แต่ตรวจแล้วไม่พบการตั้งครรภ์ การที่ประจำเดือนไม่มา ก็อาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น มีกลุ่มอาการมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้ำหนักขึ้นมาก หรือมีโรคอ้วน3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นหากประจำเดือนยังคงไม่มา แนะนำให้ไปพบแพทย์ค่ะ ทั้งนี้หากต้องการมีลูก ก็ต้องหาสาเหตุและรักษาค่ะ โดยสาเหตุต่างๆ ที่กล่าวไป ก็เป็นเหตุที่ทำให้มีบุตรยากได้ค่ะ